Gazetarul Cristian Tudor Popescu spune că motivul pentru care Dan Barna, candidatul alianţei USR-PLUS la alegerile prezidenţiale, a pierdut puncte în sondaje din cauza „susţinerilor pe care le-a avut şi pe care după aceea şi le-a contrazis”, dar şi „prin încăpăţânarea dusă la extrem care a contrariat oamenii”.

„Domnul Barna mă interesează, nu mă interesează Diaconu, nici Dăncilă. Domnul Barna în continuare nu vrea să vadă realitatea, nu acceptă ce are sub ochi, domnul Barna spune că apar sondaje care să îi demobilizeze electoratul, că ăsta e un sondaj care îi demobilizează electoratul şi că se dau în perioada asta. Nu vede realitatea, faptul că a pierdut procente în această perioadă prin, ştim cu toţii ce, prin susţinerile pe care le-a avut şi pe care după aceea şi le-a contrazis prin încăpăţânarea dusă la extrem care a contrariat oamenii. Unii care au votat USR, ca mine. De-aia a scăzut, nu pentru că sunt sondaje de demobilizare. Eu nu ştiu, sper până în ultima clipă ca domnul Barna să-şi evalueze corect situaţia şi să procedeze în consecinţă. A venit cu pisicul ăla pe piept. Ce crede că rezolvă cu chestia asta? Ce mesaj transmite cu chestia asta? Politic. Ce mesaj transmite cu pisicul ăla? Există mesajul că şi el este un pet, un animal de casă, un animal de apartament. Cum să vii cu pisica pe piept, ce transmiţi? Tu vrei să fii preşedintele ţării şi vii cu pisica pe piept? Adică ce arăţi? Că eşti iubitor de animale? Şi pentru asta trebuie să te votăm la Cotroceni...?”, a spus gazetarul Cristian Tudor Popescu la Digi24.

Citiți și:

CTP: Doamna Firea este cel mai alunecos, veninos şi pervers personaj care poate fi invitat dintre politicienii momentului

CTP, despre teoria lui Lăzăroiu - Firea vs Dăncilă: Se autotorpilează Dăncilă mult mai eficient